**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2013,

**ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z. z., zákona č. 232/2008 Z. z., zákona č. 442/2008 Z. z., zákona č. 213/2009 Z. z., zákona č. 289/2009 Z. z., zákona č. 402/2009 Z. z., zákona č. 503/2009 Z. z., zákona č. 73/2010 Z. z., zákona č. 129/2010 Z. z., zákona č. 58/2011 Z. z., zákona č. 158/2011 Z. z., zákona č. 182/2011 Z. z., zákona č. 223/2011 Z. z., zákona č. 231/2011 Z. z., zákona č. 348/2011 Z. z., zákona č. 550/2011 Z. z., zákona č. 91/2012 Z. z., zákona č. 28/2013 Z. z. a zákona č. 95/2013 Z. z. sa mení a dopĺňa takto:

V § 10 sa za ods. 4 vkladá nový ods. 5, ktorý znie:

„(5) Centrálna obstarávacia organizácia, verejný obstarávateľ a obstarávateľ, postupujúci pri centrálnom verejnom obstarávaní, sú povinní zverejňovať všetky objednávky a faktúry na svojom webovom sídle.8a) Zmluvy uzavreté centrálnou obstarávacou organizáciou, verejným obstarávateľom alebo obstarávateľom prostredníctvom centrálneho verejného obstarávania sú povinne zverejňované podľa osobitného predpisu.8b)“

Poznámka pod čiarou č. 8a) znie: „§ 5b zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).“

Poznámka pod čiarou č. 8b) znie: „§ 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).“

**Čl. II**

Tento zákon nadobúda účinnosť 1. augusta 2013.